It-tfal Maltin huma fost l-iktar tfal madwar id-dinja li jorqdu biżżejjed. Dan joħroġ minn studju li jqabbel it-tfal f'50 pajjiż differenti. Minbarra Malta, il-pajjiżi fejn it-tfal jorqdu biżżejjed, tant li ma jkunux għajjenin fil-ħin tal-iskola, hemm l-Azerbajġan, il-Kazakistan, il-Portugal, il-Ġappun u r-Repubblika Ċeka. L-istudju juri li l-problema ta' nuqqas ta' rqad hi ikbar fejn it-tfal jitħallew jużaw il-mobile phones u l-kompjuter fil-kamra tagħhom tard bil-lejl. In-nuqqas ta' rqad iħalli effett ħażin fuq l-edukazzjoni li jiksbu t-tfal fil-klassi. Dan għaliex il-lezzjoni ikollha tingħata f'livell iktar baxx biex ikunu akkomodati l-istudenti neqsin mill-irqad. Fl-istudju immexxi minn Boston College, jirriżulta li huma t-tfal fl-Istati Uniti li jorqdu l-inqas siegħat. Fil-fatt l-għalliem identifikaw li li mat-80% tal-istudenti bejn it-13 u l-14 il-sena huma affetwati l-iktar. Pajjiżi oħra fejn l-istudenti jorqdu l-inqas hemm New Zealand, l-Awstralja, ir-Renju Unit, l-Irlanda u Franza. L-istudju sar permezz ta' kwestjonarju ma' 900,000 student u studenta, kif ukoll mal-għalliema u l-ġenituri tagħhom. .td_uid_3_5ee4e876a0671_rand.td-a-rec-img{text-align:left}.td_uid_3_5ee4e876a0671_rand.td-a-rec-img img{margin:0 auto 0 0} #td_uid_4_5ee4e876a0aa1 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/chart.136800879558-80x60.jpg) 0 0 no-repeat} 1 minn 1